Hoppanlegget i Vikersund i Modum kommune består av sju hoppbakker. Den største er Vikersundbakken (HS225) for skiflygning.  Foto: Noorse, 2010 
**Vikersund Hoppsenter** er et idrettsanlegg i Vikersund i Modum kommune i Buskerud. Hoppsenteret har sju hoppbakker, deriblant verdens største hoppbakke, Vikersundbakken, som er Norges eneste skiflygingsbakke. Hoppsenteret ligger i Heggenåsen, like syd for Heggen kirke, i vestskråningen opp mot Finnemarka. Vikersund Hoppsenter eies av Stiftelsen Vikersund Hoppsenter.

Hoppanlegget
------------

Vikersundbakken K200 (HS240) var den første hoppbakken i det som i dag utgjør hoppanlegget ved Vikersund Hoppsenter. Bakken, som opprinnelig var storbakke, stod ferdig i 1936. I 1955 og 1956 ble bakken bygget ut for å tåle hopp over 100 meter. Det første skiflygingsrennet ble arrangert der i 1966, da Bjørn Wirkola satte sin legendariske verdensrekord med et hopp på 146 meter. I tillegg til skiflygingsbakken finnes det også en K105 (HS117) bakke ved anlegget. Den var opprinelig en K90, men den ble utvidet til K105 i 2008.

I forbindelse med verdensmesterskapet i skiflyging i 1990, da skiflygingsbakken ble utvidet, ble også Vikersund Hoppsenter utvidet med fire permanente småbakker (K15, K25, K45 og K65). I tillegg bygges det en K10 av snø om vinteren. Småbakkene har status som næranlegg. K15, K25, K45 og K65 er plastlagte for hopping om sommeren.

Gamle K65 ble ofret I forbindelse med en utvidelse av skiflygingsbakken i 2010. Bakken lå mellom K45 bakken og skiflygingsbakken. Vinteren 2018-2019 ble den nye K65 ferdigstilt ved siden av normalbakken. Sommeren 2019 ble bakken ferdig plastlagt og klar for sommerhopping. 

Vikersund Hoppsenter har fire dommertårn. Dommertårnene til K45 og gamle K65 ble bygget i forbindelse med småbakkene på 1990-tallet. Et større dommertårn er bygget til 105-metersbakken, og inneholder blant annet et kongerom til bruk ved større mesterskap. Skiflygingsbakkens dommertårn ble bygget på 1960-tallet og inneholder blant annet kommentatorbokser for TV og radio.

### Bakkene

* K15K15
* K25K25
* K45 og K65K45 og K65
* K105K105
* Vikersundbakken K195 (2011)Vikersundbakken K195 (2011)

K105 (HS117)
------------

Til Norgesmesterskapet i 1989 ble K90-bakken bygget på sørsiden av skiflygingsbakken. Bakken brukes i dag både til nasjonale og internasjonale renn, men også som treningsbakke for flere landslag. K90-bakken (bakkestørrelse 100 meter) ble utbygd høsten 2008 til K105 (HS117), og ble brukt under norgescuprenn i november 2008 og verdenscuprenn i kombinert i mars 2009. Hoppbakken er et fylkesanlegg, og får dermed økonomisk støtte fra Buskerud fylkeskommune.

Til verdenscuprennene 13.-15. mars 2009 er det også bygget en 1800 m² sponsorhall og flerbruksbygg på 1325 m². Hallen, som har en takhøyde på 6 meter, kan brukes til messer, konserter, trening m.m. I flerbruksbygget, med 200 m² glassfasade, har man  utsikt til skiflygingsbakken. I underetasjen er det plass til TV-produksjonsbusser og et stort pressesenter.

Med investeringer i 2008 på nær 40 millioner kroner er Vikersund Hoppsenter nå et av verdens mest moderne anlegg for skihopping. 

Bakkerekord for menn i HS117-bakken er 122,5 meter, satt av Anssi Koivuranta (Finland) i verdenscupen i kombinert 14. mars 2009, og av Anders Jacobsen i NM 28. mars 2010. Bestenotering for kvinner er 122 meter, satt av Daniela Iraschko (Østerrike) i kontinentalcupen 12. desember 2009. Før utbyggingen hadde Lars Bystøl bakkerekorden i HS100-bakken, med 110 meter, satt 29. desember 2001.

Vinnere av kontinentalcuprenn i storbakken
------------------------------------------

Vikersund er fast arrangør av kontinentalcup for menn. Rennene har siden 2002 og vært arrangert i mars måned, men fra sesongen 2008/2009 har Vikersund arrangert rennene i desember. Dette på grunn av at Vikersund er en av de første hoppanleggene i verden som er tidligst ute med kunstsnø, og har hoppklare bakker på et tidlig tidspunkt.

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| År | Dato | Bakkestørrelse | Vinner | 2.-plass | 3.-plass |
| --- | --- | --- | --- | --- | --- |
| 2008 | 14. desember | K-105 | Tysklands flagg Stephan Hocke | Tysklands flagg Tobias Bogner | Østerrikes flagg David Unterberger |
|
| 2008 | 13. desember | K-105 | Tysklands flagg Stephan Hocke | Østerrikes flagg Daniel Lackner | Slovenias flagg Rok Urbanc |
| 2008 | 11. mars | K-90 | Østerrikes flagg Stefan Thurnbichler | Østerrikes flagg Bastian Kaltenböck | Norges flagg Vegard Sklett |
| 2008 | 10. mars | K-90 | Østerrikes flagg Bastian Kaltenböck | Norges flagg Lars Bystøl | Tsjekkias flagg Martin Cikl |
| 2007 | 11. mars | K-90 | Polens flagg Robert Mateja | Slovenias flagg Peter Žonta | Norges flagg Lars Bystøl |
| 2007 | 10. mars | K-90 | Slovenias flagg Peter Žonta | Østerrikes flagg Stefan Thurnbichler | Østerrikes flagg Stefan Kaiser |
| 2006 | 5. mars | K-90 | Norges flagg Thomas Lobben | Østerrikes flagg Mathias Hafele | Østerrikes flagg Stefan Thurnbichler |
| 2006 | 4. mars | K-90 | Norges flagg Thomas Lobben | Østerrikes flagg Reinhard Schwarzenberger | Slovenias flagg Primož Roglič |
| 2005 | 6. mars | K-90 | Finlands flagg Janne Happonen | Norges flagg Anders Bardal | Østerrikes flagg Reinhard Schwarzenberger |
| 2005 | 5. mars | K-90 | Finlands flagg Janne Happonen | Østerrikes flagg Reinhard Schwarzenberger | Norges flagg Anders Bardal |
| 2004 | 7. mars |  | Arrangert som skiflyging |  |  |
| 2004 | 7. mars |  | Arrangert som skiflyging |  |  |
| 2002 | 16. mars | K-90 | Tysklands flagg Michael Neumayer | Tysklands flagg Maximillian Mechler | Finlands flagg Toni Nieminen |
| 2002 | 15. mars | K-90 | Tysklands flagg Frank Ludwig | Tysklands flagg Dirk Else | Tysklands flagg Michael Neumayer |
| 2002 | 14. mars | K-90 | Tysklands flagg Maximillian Mechler | Finlands flagg Toni Nieminen | Tysklands flagg Stefan Pieper |
|

  | 

| År | Dato | Bakkestørrelse | Vinner | 2.-plass | 3.-plass |
| --- | --- | --- | --- | --- | --- |
| 2006 | 5. mars | K-90 | Tysklands flagg Juliane Seyfahrt | Norges flagg Anette Sagen | Norges flagg Line Jahr |
| 2005 | 6. mars | K-90 | Norges flagg Anette Sagen | Norges flagg Line Jahr | USAs flagg Lindsey Van |
| 2005 | 5. mars | K-90 | Norges flagg Anette Sagen | USAs flagg Lindsey Van | Tysklands flagg Ulrike Gräßler |
|

  |

NM, spesielt hopp
-----------------

### Menn

| Dato | Vinner | Andre | Tredje | Type renn |
| --- | --- | --- | --- | --- |
| 1989 | Jon Inge Kjørum | Magne Johansen | Halvor Persson | NM, normalbakke |
| 1989 | Sør-Trøndelag
Trond Jøran PedersenMagne JohansenJan Henrik TrøenOle Christian Eidhammer | Buskerud
Clas Brede BråthenOle Gunnar FidjestølSjur HolseterLars Meløe | Oslo
Kent JohanssenErik JohnsenVegard OpaasEspen Syversen | NM, lagkonkurranse, normalbakke |
| 2010 | Bjørn Einar Romøren | Anders Bardal | Andreas Stjernen | NM, normalbakke |
| 2010 | Akershus
Vegard SwensenRune VeltaTom HildeBjørn Einar Romøren | Nord-Trøndelag
Anders BardalJohan Martin BrandtVegard SklettAndreas Stjernen | Oppland
Robert JohanssonSigmund HagehaugenKenneth GangnesFredrik Bjerkeengen | NM, lagkonkurranse, normalbakke |

### Kvinner

| Dato | Vinner | Andre | Tredje | Type renn |
| --- | --- | --- | --- | --- |
| 2009 | Anette Sagen | Line Jahr | Maren Lundby | NM, mellombakke |
| 2010 | Anette Sagen | Line Jahr | Helena Olsson Smeby | NM, normalbakke |
| 2011 | Gyda Enger | Line Jahr | Maren Lundby | NM, stor bakke |

Se også
-------

* Vikersundbakken

Referanser
----------

1. ↑  Skisprungschanzen-Archiv: Vikersund (Storbakke)

Eksterne lenker
---------------

* (en) Vikersundbakken – kategori av bilder, video eller lyd på Commons Rediger på Wikidata

| * v
* d
* r
Homologerte hoppbakker i Norge 2016 |
| --- |
| Skiflygingsbakke | Vikersund (Vikersundbakken) |
| Storbakker | Lillehammer (Lysgårdsbakkene) **·** Oslo (Holmenkollbakken) **·** Rena (Renabakkene) **·** Trondheim (Granåsen) **·** Vikersund (Storbakken) |
| Normalbakker | Heddal (Tveitanbakken) **·** Høydalsmo (Huka) **·** Lillehammer (Lysgårdsbakkene) **·** Oslo (Midtstubakken) **·** Rena (Renabakkene) **·** Trondheim (Granåsen) |